Rijeka, 7. veljače 2020.g.

**POZIV ZA MEDIJE**

**ZVONČARSKA SIMFONIJA U SUSJEDSTVU ČAVLE EUROPSKE PRIJESTOLNICE KULTURE**

**U Čavlima, jednom od 27 susjedstava Europske prijestolnice kulture, ove se nedjelje 9. veljače 2020.g. od 12 sati održava prvi u nizu Festivala susjedstava. Riječ je o *Zvončarskoj simfoniji*,** koja ujedno i **otvara Festivale susjedstava** što se tijekom 2020. godine održavaju diljem Primorsko-goranske županije.

**Zvončarska simfonija**

**Predvođena Karlovačkim bubnjarima, glasna će i impresivna povorka od 500-tinjak europskih i hrvatskih zvončara u 12 sati krenuti od OŠ Čavle do Trga hrvatskih branitelja.**Na čelu povorke zvončara bit će njemački partneri susjedstva Čavle, **zvončarske grupe Vorstandschaft des Klausen i Bärbele Verein iz Immenstada iz Njemačke**, a na začelju domaćini, **Grobnički dondolaši**.

Ostali sudionici povorke su: **Bušari iz Mađarske, bugarski Survakari te Griški krabunosi, Didi s Kamešnice, Kukuljanski zvončari, Crnoluški pesniki, Ćićski zgončari, Zametski zvončari, Žejanski zvončari i udruga Črna sraka iz Hrvatske**. Njima će se kao predstavnici Riječkog karnevala pridružiti i **Meštar Toni** te ovogodišnja kraljica **Dora Pilepić**.

Po dolasku ove povorke na Trg hrvatskih branitelja **u 16 sati, bit će izvedena jedinstvena *Zvončarska simfonija*** pod dirigentskom palicom riječkog jazz glazbenika, gitarista, multiinstrumentalista, aranžera i kompozitora **Zorana Majstorovića**, samih zvončara te Karlovačkih bubnjara.

**Raspored programa Zvončarske simfonije u nedjelju, 9. veljače 2020.g.:**

10.45 sati - **dolazak zvončara na parkiralište ispred OŠ Čavle** (Čavja 47, Čavle)

11.00 sati - **prijem vođa grupa u Domu kulture Čavle**

12.00 sati - **Zvončarska smotra - povorka zvončara** (parkiralište OŠ Čavle – ulica Čavja - Trg hrvatskih branitelja)

16.00 sati - **Zvončarska simfonija – završnica** (Trg hrvatskih branitelja, Čavle)

**Protokolarno otvorenje Festivala susjedstava**

**Istovremeno s početkom povorke, na glavnoj će pozornici** (na Trgu hrvatskih branitelja u Čavlima, u 12 sati) **biti svečano otvoreni i Festivali susjedstava Europske prijestolnice kulture,** koji će tijekom 2020. godine, u svakom od 27 susjedstava, predstaviti raznovrstan kulturni i umjetnički program.

**Protokol otvorenja Festivala susjedstava na Trgu hrvatskih branitelja u Čavlima, u nedjelju 9. veljače 2020.g.:**

|  |  |
| --- | --- |
| 12:00 | Plesni centar **Sirius** plesna točka |
| 12:04 | Obraćanje **Ivane Cvitan Polić**, načelnice Općine Čavle |
| 12:05 | Obraćanje **Thomasa Schiedricha,** predsjednika zvončarske grupe Vorstandschaft des Klausen i Bärbele Verein iz Immenstada iz Njemačke(uz prijevod) |
| 12:09 | Obraćanje **Emine Višnić**, direktorice RIJEKE 2020 |
| 12:13 | Obraćanje **Vojka Obersnela**, gradonačelnika Grada Rijeke |
| 12:17 | Obraćanje **Zlatka Komadine**, župana Primorsko-goranske županije |
| 12:21 | **Meštar** Riječkog karnevala **Toni,** predsjednik grobničkih dondolaša **Alen Haramija i** predsjednik Vorstandschaft des Klausen i Bärbele Verein **Thomas Schiedrich** otvaraju Festivale susjedstava. |

**Press centar – susjedstvo Čavle**

**Press centar** za vrijeme manifestacije Zvončarska simfonija, u nedjelju 9. veljače 2020.g. u Čavlima nalazit će se **na adresi Čavja 17** (kod Doma Kulture, ulaz kod Pošte, do Erste banke) **na 1. katu** (na ulazu će biti natpis *Press centar 1. kat*).

**Za vrijeme povorke** zvončara za novinare, snimatelje i fotoreportere je predviđena **pozicija na balkonima** iznad Erste banke (dakle, kod Press centra).

**Osoba zadužena za koordinaciju novinara u susjedstvu Čavle je Petra Šuljić (091/1320-383;** [**petra.suljic@cavle.hr**](mailto:petra.suljic@cavle.hr)**).**

**Parkiralište za novinare, snimatelje, fotoreportere**

Za predstavnike medija osigurano je **do 10 parkirnih mjesta kod zgrade Općine Čavle, s tim da se do parkirališta može doći do 10:30h,** jer se nakon toga cesta od Benzinske crpke INA Čavle do Dječjeg vrtića Čavlić zatvara. **S parkirališta će se moći izići u poslijepodnevnim satima, nakon završetka manifestacije (oko 17 sati).**

**Mole se predstavnici medija, da se zbog preciznijih dogovora oko parkirališnih mjesta, direktno jave Petri Šuljić, na gore navedeni broj mobitela**.

**Parking za posjetitelje nalazi se kod groblja Cernik i ispod mosta Cernik.**

Unaprijed zahvaljujem na dolasku.

Lena Stojiljković, Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu); Mob: +385 91 612 63 42